Държавен вестник, бр. 26, 2017 г., стр. 15

БРОЙ  26	
Д Ъ Р Ж А В Е Н  В Е С Т Н И К 	
СТР.  15  
Приложение 
към чл. 49
ПРАВИЛА
за реда и условията за провеждане на тестова 
проверка за оценяване на нивото на специ-
ализираната подготовка на служителите от 
Министерството на вътрешните работи
I. Общи положения
1. С тези правила се определят условията 
и редът за провеждане на тестова проверка за 
оценяване на нивото на специализираната под-
готовка на държавните служители по чл. 142, 
ал. 1, т. 1 и ал. 3 от Закона за Министерството 
на вътрешните работи (ЗМВР).
2. По тези правила се оценява нивото на 
специализираната подготовка по направления 
на дейност от проведеното през съответната 
календарна година професионално обучение по 
месторабота на служителите, заемащи младши 
изпълнителски, изпълнителски и ръководни 
длъжности до „началник на отдел“.
3. Целта на тези правила е унифициране на 
практиката при провеждане на тестова проверка 
за оценяване на нивото на специализираната 
подготовка от професионалното обучение по 
месторабота, както и установяване степента 
на познаване на нормативните актове, регла-
ментиращи дейността на структурното звено и 
функциите на заеманата длъжност.
II. Условия и ред за провеждане на тестови 
проверки за оценяване нивото на специали-
зираната подготовка
4. Тестовете за проверка на специализирана-
та подготовка се организират и провеждат по 
реда на чл. 48 от Наредбата при унифицирани 
условия за проверяваната група служители – оп-
ределен час, място на провеждане и еднакво 
времетраене на теста (60 минути).
5. За провеждането на тестова проверка 
се разработват 3 различни варианта на тест с 
еднаква степен на трудност, с по 30 въпроса с 
един възможен верен отговор по изучаваната 
през учебната година по месторабота тематика.
6. Служител от проверяваната група изтегля 
чрез жребий един от вариантите на теста и го 
обявява пред останалите служители.
7. Провеждащият теста за проверка на спе-
циализираната подготовка:
а) разпределя служителите, които са се явили 
в съответното помещение (зала);
б) запознава участниците с условията и реда 
за провеждане на тестовата проверка, като не 
се разрешава използването на помощни учебни 
материали;
в) инструктира участниците за начина за 
попълване на отчетната карта;
г) се уверява, че проверяваните служители 
са разбрали условията, и отговаря на въпроси 
по организацията на тестовата проверка.
8. При провеждане на тестовата проверка 
не се допуска: преписване, размяна, пресни-
мане, изнасяне от помещението и нанасяне на 
отметки върху теста.
9. Всеки от проверяваните служители по-
лучава тест с 30 въпроса и отчетна карта за 
попълване по образец № 1.
10. Отчетната карта се попълва с химикал, 
пишещ със син цвят.
11. В отчетната карта проверяваният слу-
жител вписва: структурно звено, специфично 
наименование, имена и длъжност, дата, подпис, 
вариант на тест, който е решил.
12. На отчетната карта има 30 полета с по 
три възможни отговора („а“, „б“, „в“), съответ-
стващи на 30 въпроса от теста. Верният отговор 
е само един, който се отбелязва със знак „Х“.
13. Ако служителят прецени, че е сгрешил 
и верният отговор е друг – огражда с кръг за-
чертания отговор, подписва се в празното поле 
встрани и маркира верния отговор.
14. Непопълнен отговор на въпрос или да-
дени повече от един отговор в отчетната карта 
се отчита за грешка.
15. По време на теста не са позволени пре-
късвания и почивки.
16. В случай че се установи служител, който 
осуетява обективното оценяване на неговите 
знания – същият се отстранява от залата и се 
счита, че не е издържал тестовата проверка.
III. Оценяване на резултатите от теста за 
оценяване на нивото на специализираната 
подготовка
17. Резултатът от тестовата проверка се 
оценява по точкова система.
18. За всеки грешен отговор се дава по 
1 наказателна точка.
19. Служителят не е издържал теста при 
повече от 10 грешни отговора.
20. Провеждащият тестовата проверка про-
верява отчетната карта чрез контролен шаблон.
21. В отчетната карта се отразяват броят на 
грешните отговори и оценката „ИЗДЪРЖАЛ“/
„НЕИЗДЪРЖАЛ“.
22. След изчисляване на резултата от тес-
товата проверка не се допускат корекции в 
отчетната карта, освен такива, които са необ-
ходими за отстраняване на явни фактически 
грешки.
23. Поправките се извършват единствено 
от служителя, провеждащ тестовата проверка.
24. За резултата от тестовата проверка се 
изготвя протокол по образец № 2.
25. Отчетните карти от проведената тестова 
проверка се прилагат към ЛКД на служителите.
26. В петдневен срок от приключване на 
тестовите проверки протоколите с резулта-
тите от тях се изпращат до звената „Човешки 
ресурси“ към съответната структура по чл. 37 
ЗМВР.
Приложения:
1. Образец на отчетна карта – 1 лист.
2. Образец на протокол – 1 лист.